Franškontē

Franškontē (franču: Franche-Comté, izrunā: [fʁɑ̃ʃ kɔ̃te]) ir vēsturiska Francijas zeme, mūsdienu Burgundijas-Franškontē reģiona daļa. Robežojas ar Šveici. Sīkāk Franškontē iedalās četros departamentos: Augšsonā, Belforā, Dū un Jurā. Administratīvais centrs ir Bezansona. Citas lielākās pilsētas ir Belfora, Montbeljāra un Dole. Pēc 2016. gada reformas apvienota ar Burgundijas reģionu vienotā Burgundijas-Franškontē reģionā.